10. ระบบการควบคุม และการตรวจสอบภายใน

คณะกรรมการบริษัทได้รับการอนุมัติแต่งตั้งจากที่ประชุมผู้ถือหุ้น
เพื่อให้ทำหน้าที่เป็นกรรมการบริหารด้วย
ซึ่งคณะกรรมการได้ตระหนักถึงความสำคัญของการกำกับดูแลกิจการที่ดี เพื่อให้องค์กรมีความมั่นคง
เพิ่มความสามารถในการแข่งขัน และเพิ่มความเชื่อมั่นให้แก่ผู้ถือหุ้น ผู้ลงทุน และผู้เกี่ยวข้องทุกฝ่าย
โดยมุ่งมั่นที่จะดำเนินธุรกิจให้เกิดความโปร่งใส ตรวจสอบได้ เช่น
โรงพยาบาลมีระบบให้ผู้ป่วยสามารถตรวจสอบราคาค่ารักษาพยาบาล เพื่อให้เกิดความโปร่งใส
ทำให้เป็นที่ยอมรับและเชื่อมั่นในจริยธรรมธุรกิจ

คณะกรรมการบริษัทได้คัดเลือกกรรมการอิสระ 3 ท่าน ทำหน้าที่เป็นกรรมการตรวจสอบ
กรรมการอิสระ

ต้องเข้าประชุมเพื่อให้ความเห็นร่วมกับคณะกรรมการอย่างต่อเนื่อง
โดยส่วนหนึ่งดูแลการตรวจสอบภายในของบริษัท

การตรวจสอบภายใน

บริษัท โรงพยาบาลรามคำแหง จำกัด (มหาชน) ได้จัดให้มีแผนกตรวจสอบภายใน
ทำหน้าที่ปฏิบัติงานตรวจสอบภายใน ในระดับปฏิบัติงานของแต่ละระบบงาน

ในปี พ.ศ. 2547 บริษัทฯ ได้จัดจ้างสำนักงาน เอส.ดี.คอนซัลแทนท์
ทำหน้าที่ให้คำปรึกษาบริการงาน out source
การตรวจสอบภายในเพื่อปฏิบัติงานตรวจสอบในโครงการที่ 1 “การสำรวจขั้นต้น”
โดยมีวัตถุประสงค์ที่จะทำการศึกษาข้อมูลทั่วไปเกี่ยวกับบริษัทฯ
และประเมินระบบการควบคุมภายในที่มีอยู่ในระบบการปฏิบัติงานของบริษัทฯ โดยเลือกทำการ
survey เก็บข้อมูลเบื้องต้นจากหน่วยงานบัญชีของบริษัท ดังนี้คือ

1. หน่วยงานซื้อเชื่อ รายงานลงวันที่ 31 สิงหาคม 2547

2. หน่วยงานทำจ่าย รายงานลงวันที่ 31 สิงหาคม 2547

3. หน่วยงานบัญชีรายได้ผู้ป่วยใน รายงานลงวันที่ 30 กันยายน 2547

4. หน่วยงานบัญชีรายได้ผู้ป่วยนอก รายงานลงวันที่ 31 ตุลาคม 2547

สำนักงาน Out source
ได้ทำการศึกษาและวิเคราะห์ข้อมูลจากการสำรวจเบื้องต้นแล้วเห็นว่าโดยรวม

บริษัท โรงพยาบาลรามคำแหง จำกัด (มหาชน) ได้จัดระบบการควบคุมภายในด้านการบัญชี
เพื่อสร้างความมั่นใจอย่างสมเหตุสมผลเกี่ยวกับความเชื่อถือได้ของการจัดทำงบการเงิน

ระบบการควบคุมภายในดังกล่าวประกอบด้วย

-   การจัดโครงสร้างองค์กร

-   การตรวจ recheck ความถูกต้องของรายการในเอกสารประกอบ
    เป็นไปตามนโยบายของฝ่ายบริหาร

-   ระดับการอนุมัติรายการทางการเงินที่สำคัญ

-   การแบ่งแยกหน้าที่ และการตรวจ confirm ยอดถูกต้องตรงกันของหน่วยงานต่าง ๆ
    ที่เกี่ยวข้องกัน

-   การตรวจสอบโดยอิสระของฝ่ายบัญชี จากระบบเอกสารกับรายงานที่ print out
    ออกมาจากฝ่ายคอมพิวเตอร์

  ๓๕

-   การตรวจนับทางกายภาพของเงินสดในตู้เซฟกับรายงานการนำส่งเงินประจำวันจากฝ่าย

การเงิน

  - การกำหนดหน้าที่ตาม function ของงานให้สามารถสอบทางงานกันได้อย่างอิสระ

  - การกำกับดูแลโดยฝ่ายบริหารอย่างใกล้ชิด

  อนึ่ง ในวันที่ 3 ธันวาคม 2547 บริษัทฯ
  ได้จัดให้มีการประชุมร่วมกันระหว่างคณะกรรมการตรวจสอบ, ผู้สอบบัญชี,
  ที่ปรึกษาตรวจสอบภายในอิสระ และฝ่ายบริหารเพื่อสรุปรายงานตรวจสอบภายใน ประจำปี พ.ศ.
  2547 และกำหนดแนวทางการตรวจสอบภายในปี พ.ศ. 2548 ต่อไป

๓๖

รายงานคณะกรรมการตรวจสอบ

วัตถุประสงค์ของการตรวจสอบ

คณะกรรมการตรวจสอบ
ได้รับการคัดเลือกและแต่งตั้งจากคณะกรรมการบริษัทที่มิได้เป็นเจ้าหน้าที่หรือลูกจ้างของบริษัท
จำนวน 3 ท่าน ทั้งนี้เพื่อให้มีความเป็นอิสระอย่างเพียงพอตามหลักการกำกับดูแลที่ดี
และตามข้อกำหนดของตลาดหลักทรัพย์แห่งประเทศไทย

หน้าที่หลักของคณะกรรมการตรวจสอบ

เพื่อกำกับดูแลการปฏิบัติงานหน่วยงานตรวจสอบภายในให้สามารถปฏิบัติงานได้ตามวัตถุประสงค์ของการตรวจสอบ
ได้แก่

1. เพื่อตรวจสอบและมั่นใจว่านโยบาย หน่วยงาน ระบบปฏิบัติงานต่าง ๆ
ของแต่ละหน่วยงานมีการปฏิบัติจริง

2.
เพื่อตรวจสอบระบบการควบคุมภายในของบริษัทว่ามีประสิทธิภาพเพียงพอและไม่ก่อให้เกิดความเสีย

หายต่อบริษัท

3. เพื่อตรวจสอบรายงานและการลงรายการต่าง ๆ ว่ามีการบันทึกถูกต้องครบถ้วน

4. เพื่อประเมินจุดอ่อนและปัญหาต่าง ๆ ของการปฏิบัติตามแนวทางการควบคุมภายในที่บริษัทกำหนด

ในปี พ.ศ. 2547
คณะกรรมการตรวจสอบได้ติดตามประเมินดูแลความรับผิดชอบตามที่ได้รับมอบหมายจากคณะกรรมการบริษัท
มีการประชุมร่วมกับแผนกตรวจสอบภายใน, ผู้สอบบัญชี,
ฝ่ายบริหารและที่ปรึกษาตรวจสอบภายในอิสระ (out source)
เกี่ยวกับระบบการควบคุมภายในที่มีอยู่
จากการประเมินพบว่าทางโรงพยาบาลได้ดูแลและดำเนินการอย่างครบถ้วนตามกฎระเบียบข้อกำหนดและกฎหมายอย่างสม่ำเสมอ
มีการสอบทางความครบถ้วนของข้อมูลทางการเงินอย่างเพียงพอ
ถูกต้องตามหลักการบัญชีและตามที่เปิดเผยไว้ในหมายเหตุประกอบงบการเงิน

(นายประมล อภิรัตน์)

ประธานกรรมการตรวจสอบ

25 มีนาคม 2548

๓๗